PATVIRTINTA

 Pasvalio rajono savivaldybės kontrolieriaus

 2020 m. spalio 29 d. įsakymu Nr. KV - 5

**PASVALIO RAJONO SAVIVALDYBĖS KONTROLĖS IR AUDITO TARNYBOS**

**2021 METŲ VEIKLOS PLANAS**

Pasvalio rajono savivaldybės kontrolės ir audito tarnyba – kodas 188620240.

Kontrolės ir audito tarnybos 2021 metų veiklos planas parengtas vykdant Lietuvos Respublikos vietos savivaldos įstatymo 27 straipsnį, vadovaujantis Savivaldybės tarybos patvirtintu Pasvalio rajono savivaldybės 2020–2022 metų strateginiu veiklos planu ir Lietuvos Respublikos Vyriausybės 2014 m. gruodžio 15 d. nutarimu Nr. 1435 patvirtintomis Strateginio planavimo savivaldybėse rekomendacijomis.

**Misija**

Padėti Savivaldybės tarybai išmintingai valdyti ir naudoti turtą, lėšas ir kitus išteklius, skatinant savivaldybės viešojo sektoriaus pažangą ir prižiūrint, ar teisėtai valdomas ir naudojamas savivaldybės turtas ir kaip vykdomas savivaldybės biudžetas.

 **Uždaviniai ir priemonės**

Savivaldybės kontrolės ir audito tarnyba, prižiūrėdama, ar teisėtai, efektyviai, ekonomiškai ir rezultatyviai valdomas ir naudojamas savivaldybės turtas ir patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai:

1) atlieka išorės finansinį ir veiklos auditą savivaldybės administracijoje, savivaldybės administravimo subjektuose ir savivaldybės kontroliuojamose įmonėse;

2) kiekvienais metais iki liepos 15 dienosrengia ir reglamente nustatyta tvarka teikia savivaldybės tarybai išvadą dėl pateikto tvirtinti savivaldybės konsoliduotųjų ataskaitų rinkinio;

3) rengia ir savivaldybės tarybai teikia sprendimus priimti reikalingas išvadas dėl savivaldybės naudojimosi bankų kreditais, paskolų ėmimo ir teikimo, garantijų suteikimo ir laidavimo kreditoriams už savivaldybės kontroliuojamų įmonių imamas paskolas;

4) rengia ir savivaldybės tarybai teikia sprendimams priimti reikalingas išvadas, suteikiančias savivaldybės tarybai pagrindą tvirtinti koncesijos konkurso sąlygas ir pagrindines koncesijos sutarties sąlygas; savivaldybės tarybai nustačius konkurso etapus iki koncesijos sutarties pasirašymo, rengia išvadas galutiniam koncesijos sutarties projektui;

5) rengia ir savivaldybės tarybai teikia sprendimams priimti reikalingas išvadas, suteikiančias savivaldybės tarybai pagrindą tvirtinti viešųjų pirkimų sąlygas, būdą ir pagrindines sutarties dėl partnerystės su privačiais subjektais sąlygas; savivaldybės tarybai nustačius viešųjų pirkimų sąlygas, būdą ir pagrindines sutarties dėl partnerystės su privačiais subjektais sąlygas, iki partnerystės su privačiais subjektais sutarties pasirašymo rengia išvadas galutiniam partnerystės su privačiais subjektais sutarties projektui;

6) rengia ir savivaldybės tarybai teikia sprendimams priimti reikalingas išvadas dėl skolininkų ir skolininkų, už kurių įsipareigojimų įvykdymą garantuoja valstybė, ūkinės ir finansinės būklės, taip pat dėl iš valstybės vardu pasiskolintų lėšų, teikiamų paskolų ir valstybės garantijų teikimo, paskolų naudojimo pagal tikslinę paskirtį ir paskolų grąžinimo;

7) Valstybės kontrolės prašymu teikia savivaldybės kontrolieriaus (savivaldybės kontrolės ir audito tarnybos) atliktų auditų ataskaitas ir darbo dokumentus audito išorinei peržiūrai atlikti;

8) atlieka įstatymuose ir kituose teisės aktuose priskirtas funkcijas.

 **Veiklos kryptys**

1. Prižiūrėti, ar teisėtai, efektyviai, ekonomiškai ir rezultatyviai valdomas ir naudojamas Savivaldybės turtas ir patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai.

2. Pateikti savivaldybės tarybai išvadas dėl Pasvalio rajono savivaldybės biudžeto vykdymo, pateikto tvirtinti Pasvalio rajono savivaldybės konsoliduotųjų ataskaitų rinkinio, dėl Savivaldybės lėšų ir turto naudojimo.

**Ištekliai**

*Žmogiškieji ištekliai*. Savivaldybės kontrolės ir audito tarnybai savivaldybės taryba patvirtino didžiausią leistiną valstybės tarnautojų ir darbuotojų, dirbančių pagal darbo sutartis skaičių – 2. Tarnyboje patvirtintos dvi pareigybės – savivaldybės kontrolieriaus (įstaigos vadovas) ir vyriausiojo patarėjo (karjeros valstybės tarnautojas). Tarnybai vadovauja ir už jos veiklą atsako savivaldybės kontrolierius, kuris vykdo visas įstaigos vadovui įstatymais priskirtas funkcijas.

Siekiant įgyvendinti aukštus profesinius ir audito kokybės reikalavimus, esant ribotiems žmogiškiesiems ištekliams, svarbu valstybės tarnautojams sudaryti sąlygas profesiniam tobulėjimui. Kontrolės ir audito tarnyboje ypatingas dėmesys skiriamas darbo krūvio paskirstymui, atsakomybės bei administracinių gebėjimų stiprinimui nuolatiniam kvalifikacijos kėlimui.

 Savivaldybės kontrolierius turi aukštąjį universitetinį ekonominį išsilavinimą ir teisės magistro laipsnį. Kontrolieriaus stažas valstybės tarnyboje – virš 29 metų, Kontrolės ir audito tarnyboje – daugiau kaip 20 metų. Vyriausiasis patarėjas turi aukštąjį universitetinį ekonominį išsilavinimą, didesnį kaip 27 metų stažą valstybės tarnyboje ir 13 metų patirtį Kontrolės ir audito tarnyboje.

*Darbo laiko ištekliai.*

Darbo laiko išteklių 2021 metams apskaičiavimas

|  |  |  |  |
| --- | --- | --- | --- |
| Eil. Nr. | Rodikliai | MatoVnt. | Ištekliai |
| 1. | Tarnybos etatų skaičius | Žmonės | 2 |
| 2. | Darbuotojų skaičius | Žmonės | 2 |
| 3. | Darbo dienų skaičius 2021 metais | d. d. | 253 |
| 4. | Tarnybos darbuotojų darbo laikas | d. d. | 506 |
| 5.  | Tarnybos darbuotojų kasmetinių atostogų trukmė | d. d. | 80 |
| 6. | Tarnybos darbuotojų mokymosi atostogų trukmė | d. d. | - |
| 7. | Kiti nenumatyti neatvykimai į darbą (sirgimai, nemokamos atostogos ir kt.) | d. d. | 10 |
| 8. | Savivaldybių kontrolierių pasitarimai, asociacijos veikla, darbas vertinimo, priėmimo komisijose ir kt.  | d. d. | 10 |
| **9.** | **Darbo laiko ištekliai veiklos plano įgyvendinimui** | **d. d.** | **406** |

*Finansiniai ištekliai***.** Kontrolės ir audito tarnyba finansuojama iš Savivaldybės biudžeto.

Kontrolės ir audito tarnybos biudžeto asignavimų dydį nustato Savivaldybės taryba 01 programoje „Savivaldybės funkcijų įgyvendinimas ir valdymas“. Asignavimų valdytojas – Pasvalio rajono savivaldybės Kontrolės ir audito tarnyba. Kontrolės ir audito tarnyba 2017 m. gruodžio mėn. įregistravo paramos gavėjo statusą.

Siekiant, efektyviai naudojant turimus išteklius, įgyvendinti iškeltus uždavinius, kiekvienų metų darbų mastas nustatomas su Savivaldybės tarybos Kontrolės komitetu suderintame Savivaldybės kontrolieriaus tvirtinamame metiniame veiklos plane, kuris susideda iš trijų dalių:

I. Auditai;

II. Kontrolės funkcijos;

III. Kontrolės ir audito tarnybos darbo organizavimas, audito kokybės valdymas, kvalifikacijos tobulinimas.

Kontrolės ir audito veiklos planas sudaromas taip, kad būtų įgyvendintos visos įstatymais ir kitais teisės aktais Kontrolės ir audito tarnybai pavestos funkcijos bei apimtos rizikingiausios viešojo sektoriaus veiklos sritys ir subjektai. Daugiausia dėmesio skiriame klausimams, kurie aktualūs didelei daliai visuomenės ir susiję su įsisenėjusiomis, sisteminėmis viešojo sektoriaus problemomis. Savo veiklą vykdome planingai, tačiau suprantame, kad viešajame sektoriuje visada vyksta pokyčiai, kurie gali lemti neteisėto ir neefektyvaus lėšų ir turto valdymo, naudojimo ir disponavimo juo rizikų atsiradimą. Esame pasiruošę peržiūrėti Kontrolės ir audito veiklos planą ir, įvertinę problemos svarbą, jos mastą, papildyti ar koreguoti patvirtintus darbus, kad būtų pasiektas didžiausias teigiamas ir veiksmingas poveikis Savivaldybės finansų valdymo ir kontrolės sistemai, į rezultatus ir visuomenės poreikius orientuotam viešajam valdymui.

**PASVALIO RAJONO SAVIVALDYBĖS KONTROLĖS IR AUDITO TARNYBOS**

**2021 METŲ VEIKLOS PLANAS**

I. AUDITAS

|  |  |  |  |  |
| --- | --- | --- | --- | --- |
| **Eil.****Nr.** | **Veiklos sritis** | **Veiklos apimtis darbo dienomis** | **Įvykdymo laikas** | **Pastabos** |
| **1** | **2** | **3** | **4** | **5** |
|  | **FINANSINIS (TEISĖTUMO) AUDITAS** |  |  |  |
|  | 2020 metų Pasvalio rajono savivaldybės konsoliduotųjų ataskaitų rinkinių audito užbaigimas (Audito procedūros pagal 2020 metų audito strategiją viešojo sektoriaus subjektuose reikšmingose ir rizikingose srityse).(Vietos savivaldos įstatymo 27 str. 9 d. 17 p.) (Viešojo sektoriaus atskaitomybės įstatymo 30 str. 1 d.). | 50 | 2021 m. I-II ketv. |  |
| 1.1. | ***Pagrindinės audito procedūros reikšmingose audito srityse:*** |  |
| 1.1.1. | **Ilgalaikis materialusis turtas ir Finansavimo sumos (susijusi sritis)** **Nusidėvėjimo, amortizacijos sąnaudos ir Finansavimo pajamos (susijusi sritis)** **Ilgalaikio materialiojo ir nematerialiojo turto įsigijimo kasinės išlaidos**Savivaldybės administracija su seniūnijomisPasvalio sporto mokyklaVšĮ Pasvalio ligoninė |  |
| 1.1.2. | **Ilgalaikio finansinio turto ir Nuosavybės metodo įtaka audito sritis (susijusi sritis)**Savivaldybės administracija |  |
| 1.1.3. | **Sukauptos gautinos sumos ir Finansavimo sumos (susijusi sritis)**Savivaldybės administracijaSavivaldybės Iždas |  |
| 1.1.4. | **Pinigai ir pinigų ekvivalentai ir Finansavimo sumos (susijusi sritis)**Savivaldybės administracijaPasvalio sporto mokyklaVšĮ Pasvalio ligoninėVšĮ Pasvalio pirminės asmens sveikatos priežiūros centrasPasvalio socialinių paslaugų centrasSavivaldybės Iždas |  |
| 1.1.5. | **Ilgalaikiai finansiniai įsipareigojimai****Paskolų grąžinimo kasinės išlaidos**Savivaldybės Iždas |  |
| 1.1.6. | **Sukauptos mokėtinos sumos**Savivaldybės administracijaVšĮ Pasvalio ligoninėVšĮ Pasvalio pirminės asmens sveikatos priežiūros centrasPasvalio Lėvens pagrindinė mokykla |  |
| 1.1.7. | **Mokesčių ir socialinių įmokų pajamos**Savivaldybės Iždas |  |
| 1.1.8. | **Pagrindinės veiklos kitos pajamos**Savivaldybės administracija Pasvalio sporto mokyklaSavivaldybės Iždas |  |
| 1.1.9. | **Darbo užmokesčio ir socialinio draudimo sąnaudos ir Finansavimo pajamos (susijusi sritis)** **Darbo užmokesčio ir socialinio draudimo kasinės išlaidos**Savivaldybės administracija Pasvalio sporto mokyklaPasvalio Lėvens pagrindinė mokyklaPasvalio Petro Vileišio gimnazijaJoniškėlio G. Petkevičaitės –Bitės gimnazijaPasvalio Svalios progimnazijaPasvalio Riešuto mokyklaPasvalio socialinių paslaugų centrasVšĮ Pasvalio ligoninėVšĮ Pasvalio pirminės asmens sveikatos priežiūros centras |  |
| 1.1.10. | **Sunaudotų ir parduotų atsargų savikaina ir Finansavimo pajamos (susijusi sritis)****Ūkinio inventoriaus įsigijimo kasinės išlaidos**Savivaldybės administracija Pasvalio sporto mokykla Pasvalio Riešuto mokyklaPasvalio socialinių paslaugų centrasVšĮ Pasvalio ligoninėVšĮ Pasvalio pirminės asmens sveikatos priežiūros centras |  |
| 1.1.11. | **Socialinių išmokų sąnaudų ir Finansavimo pajamų (susijusi sritis)**Savivaldybės administracija |  |
| 1.1.12. | **Socialinės paramos kasinės išlaidos**Savivaldybės administracijos Socialinės paramos ir sveikatos skyrius |  |
| 1.1.13. | **Finansavimo sąnaudos ir Finansavimo pajamos (susijusi sritis)**Savivaldybės administracija |  |
| 1.1.14. | **Kitos paslaugų sąnaudos ir Finansavimo pajamos (susijusi sritis)**Savivaldybės administracija Pasvalio sporto mokyklaVšĮ Pasvalio ligoninė |  |
| 1.2. |  ***Analitines audito procedūras šiose reikšmingose audito srityse:*** |  |
| 1.2.1. | **Ilgalaikio materialiojo turto remonto išlaidos**Savivaldybės administracija  |  |
| 1.2.2. | **Kitų prekių ir paslaugų įsigijimo išlaidos, išlaidos kitiems einamiesiems tikslams**Savivaldybės administracija  |  |
| 1.2.3. | **Finansinių ataskaitų bei biudžeto vykdymo ataskaitų rinkinių analitinės audito procedūros** Visuose konsoliduojamuose subjektuose |  |
| 2. | Išvada Pasvalio rajono savivaldybės tarybai dėl pateiktų tvirtinti 2020 metų konsoliduotųjų ataskaitų rinkinių, Savivaldybės biudžeto ir turto naudojimo (išvadoje teikiamos 3 nuomonės: dėl konsoliduotųjų finansinių ataskaitų rinkinių; dėl konsoliduotųjų biudžeto vykdymo ataskaitų rinkinių; dėl Savivaldybės biudžeto ir turto naudojimo).(Vietos savivaldos įstatymo 27 str. 1 d. 2 p.). | 10 | 2021 m. III ketv. |  |
| 3.  | Finansinis ir teisėtumo auditas Savivaldybės viešojo sektoriaus subjektuose (Vietos savivaldos įstatymo 27 str. 9 d. 7 p.). | 35 | 2021 m. I-II ketv. |  |
| 3.1. | Sutrikusio intelekto žmonių užimtumo centras „Viltis“  |
| 3.2. | Pasvalio Mariaus Katiliškio viešoji biblioteka |
| 3.3. | Pasvalio priešgaisrinė tarnyba |
| 3.4. | Krinčino Antano Vienažindžio pagrindinė mokykla |
| 4. | 2021 metų audito strategijos parengimas | 15 | 2021 m. III ketv. |  |
| 5. | 2021 metų Pasvalio rajono savivaldybės konsoliduotųjų ataskaitų rinkinių, Savivaldybės biudžeto vykdymo ir turto naudojimo auditas (Audito procedūros pagal 2021 metų audito strategiją viešojo sektoriaus subjektuose reikšmingose ir rizikingose srityse).(Vietos savivaldos įstatymo 27 str. 9 d. 17 p.) (Viešojo sektoriaus atskaitomybės įstatymo 30 str. 1 d.). | 60 | 2021 m. III-IV ketv. | Audituojami subjektai, programos ir sritys bus atrinkti tik parengus 2021 metų audito strategiją |
| 6. | Auditas Savivaldybės viešojo sektoriaus subjektuose (Vietos savivaldos įstatymo 27 str. 9 d. 7 p.). | 30 | 2021 m. III-IV ketv. | Audituojami subjektai bus atrinkti parengus 2021 metų audito strategiją |
| 7. | Finansinis auditas pagal Savivaldybės tarybos ir kitų institucijų pavedimus (Vietos savivaldos įstatymo 20 str.2 d. 10 p.; 27 str. 9 d. 6 p.). | 10 | 2021 m. |  |
|  | **VEIKLOS AUDITAS** |  |  |  |
| 8. | UAB „Pasvalio butų ūkis“ veiklos auditas | 30 | 2021 m. III ketv**.** |  |
| 9. | Veiklos auditas pagal Savivaldybės tarybos pavedimus, kitų institucijų rekomendacijas (Vietos savivaldos įstatymo 20 str. 2 d. 10 p.; 27 str. 9 d. 6 p.). | 10 | 2021 m. |  |

II. KONTROLĖS FUNKCIJOS

|  |  |  |  |  |
| --- | --- | --- | --- | --- |
| **1** | **2** | **3** | **4** | **5** |
| 1. | Išvadų dėl Savivaldybės naudojimosi bankų kreditais, paskolų ėmimo, garantijų teikimo ir laidavimo kreditoriams už savivaldybės kontroliuojamų įmonių imamas paskolas, dėl viešojo ir privataus sektoriaus partnerystės sutarčių (Vietos savivaldos įstatymo 27 str. 1 d. 6 p.). | 10 | 2021 m. |  |
| 2. | Gaunamų gyventojų skundų ir pareiškimų nagrinėjimas (Vietos savivaldos įstatymo 27 str. 9 d. 13 p.). | 14 | 2021 m. |  |
| 3. | Poauditinės pažangos audituotuose subjektuose stebėsena ir prevencinė veikla. | 40 | 2021 m.  |  |

III. KONTROLĖS IR AUDITO TARNYBOS DARBO ORGANIZAVIMAS,

AUDITO KOKYBĖS VALDYMAS, KVALIFIKACIJOS TOBULINIMAS

|  |  |  |  |  |
| --- | --- | --- | --- | --- |
| **1** | **2** | **3** | **4** | **5** |
| 1. | Įstaigos vidaus administravimo funkcijos (Vietos savivaldos įstatymo 27 str. 9 d. 1, 2 p.).  | 2 | 2021 m. |  |
|  2. | Valstybinio audito reikalavimų įgyvendinimas, audito kokybės užtikrinimas (audito priežiūra ir peržiūra). | 10 | 2021 m. |  |
| 3. | Kontrolės ir audito tarnybos veiklos plano 2022 metams rengimas, derinimas, tvirtinimas (Vietos savivaldos įstatymo 27 str. 1 d. 3, 4 p.).  | 4 | 2021 m. IV ketv. |  |
| 4. | Dalyvavimas Savivaldybės tarybos, komitetų, kolegijos, komisijų posėdžiuose (Vietos savivaldos įstatymo 27 str. 9 d. 5 p.).  | 20 | 2021 m. |  |
| 5. | Informacijos apie savivaldybės kontrolieriaus teiktas išvadas ir rekomendacijas Vyriausybės atstovui apskrityje ir Kontrolės komitetui pateikimas (Vietos savivaldos įstatymo 27 str. 9 d. 20 p.). | 2 | Kartą per ketv. |  |
| 6. | Kontrolės ir audito tarnybos veiklos ataskaitos už 2020 metus rengimas ir pateikimas Savivaldybės tarybai (Vietos savivaldos įstatymo 27 str. 9 d. 15 p.). | 10 | 2021 m. II ketv. |  |
| 7. | Prevencinės priemonės nustatytiems pažeidimams, konsultacijos, gyventojų priėmimas (Vietos savivaldos įstatymo 27 str. 9 d. 12 p.).  | 10 | 2021 m. |  |
| 8. | 2018 metų Savivaldybės kontrolės ir audito tarnybos archyvo tvarkymas, dokumentų plano 2021 metams rengimas(Vietos savivaldos įstatymo 27 str. 9 d. 1, 2 p.). | 14 | 2021 m. II ir IV ketv.  |  |
| 9. | Kontrolės ir audito tarnybos tarnautojų mokymas ir kvalifikacijos kėlimas.  | 20 | 2021 m. |  |

Iš viso 406 darbo dienų.

SUDERINTA

Pasvalio rajono savivaldybės tarybos

Kontrolės komitete 2020-10-29

posėdžio protokolas Nr.T3-39